## Uredba o Stručnoj službi Vlade Republike Hrvatske

### NN 29/2001 (4.4.2001.), Uredba o Stručnoj službi Vlade Republike Hrvatske

# VLADA REPUBLIKE HRVATSKE

498

Na teme­lju članka 26. stavka 1. Zakona o Vladi Republike Hrvatske
(»Narodne novine«, br. 101/98 i 15/2000) i članka 60. Zakona o sustavu državne
uprave (»Narodne novine«, br. 75/93, 48/99 i 15/2000), Vlada Republike Hrvatske
je na sjednici održa­noj 30. ožujka 2001. godine donijela

## UREDBU

### O STRUČNOJ SLUŽBI VLADE REPUBLIKE HRVATSKE

1. OPĆE ODREDBE

Članak 1.

Ovom Uredbom osniva se Stručna služba Vlade Republike Hrvatske (da­lje u
tekstu: Stručna služba), određuje ­njezin djelokrug, nazivi unutar­njih
ustrojstvenih jedinica i ­njihov djelokrug, način uprav­lja­nja tim jedinicama,
okvirni broj potrebnih državnih službenika i namještenika te druga pita­nja od
značaja za rad Stručne službe.

Članak 2.

Stručna služba obav­lja
stručne, analitičke, upravnopravne, ad­mi­nistrativne, opće, tehničke, pomoćne
i informatičke poslove za potrebe Vlade, predsjednika Vlade, potpredsjednika,
zamjenika predsjednika Vlade, te potpredsjednika i članova Vlade.

Stručna služba obav­lja
poslove u skladu sa Zakonom o Vladi Republike Hrvatske (»Narodne novine«, br.
101/98 i 15/2000) i Poslovnikom Vlade Republike Hrvatske (»Narodne novine«,
broj 107/2000 – pročišćeni tekst), u skladu sa zak­ljučcima i drugim aktima
Vlade Republike Hrvatske, te po uputama predsjednika, potpredsjednika,
zamjenika predsjednika Vlade, te potpredsjednika i tajnika Vlade.

Članak 3.

U Stručnoj službi ustrojavaju se:

1. Tajništvo Vlade

2. Ured predsjednika Vlade

2. TajniŠtvo Vlade

Članak 4.

Tajništvo Vlade obav­lja stručne, analitičke, upravnopravne i
administrativne poslove koji se odnose na izvršava­nje ustavnih i zakonskih
ovlasti i odgovornosti Vlade a osobito: usklađiva­nje rada tijela državne
uprave i rada ureda, agencija, direkcija i drugih stručnih službi Vlade s radom
Vlade; stručnu i administrativno-
-tehničku pripremu materijala za raspravu i odlučiva­nje na sjednicama stručnih
radnih skupina i radnih tijela Vlade i sjednicama Vlade; saziva­nje i održava­nje
sjednica stručnih radnih skupina i radnih tijela Vlade te sjednica Uže­g
kabineta Vlade i sjednica Vlade; praće­nje toka sjednica stručnih radnih
skupina i radnih tijela Vlade i sjednica Vlade; izradu zak­ljučaka i stajališta
stručnih radnih skupina i radnih tijela Vlade; izradu i otprema­nje akata koje
donosi Vlada; brigu o objav­ljiva­nju akata Vlade; izradu zapisnika sa sjednica
Vlade; brigu o izvršava­nju obveza Vlade prema Hrvat­skom saboru, te
administrativne, opće, tehničke, pomoćne i informatičke poslove.

Tajništvo Vlade obav­lja i protokolarne i druge stručne i
administrativne poslove za potrebe potpredsjednika, zamjenika pred­sjednika
Vlade i potpredsjednika Vlade, te druge poslove po ­njihovom nalogu.

Članak 5.

U Tajništvu Vlade ustrojavaju se:

– uredi radnih tijela Vlade

– Služba administrativnih, općih, tehničkih, pomoćnih i infor­matičkih
poslova.

Članak 6.

Ured radnog tijela Vlade obav­lja stručne i analitičke poslove pripreme
i saziva­nja sjednica radnog tijela i ­nje­gove stručne radne skupine, obradu
materijala koji će se razmatrati na sjednicama radnog tijela i ­nje­gove
stručne radne skupine, praće­nje toka sjednica radnog tijela i ­nje­gove
stručne radne skupine, izradu stajališta i prijedloga stručne radne skupine, te
izradu zak­ljučaka i stajališta radnog tijela, pripremu prijedloga za odlučiva­nje
na sjednici Vlade i izradu akata Vlade iz djelokruga radnog tijela.

Ured radnog tijela obav­lja i
stručne i analitičke poslove za potrebe potpredsjednika, zamjenika predsjednika
Vlade i potpred­sjednika Vlade Republike Hrvatske, a osobito: pripremu stručnih
i analitičkih materijala, stručnu obradu materijala za sudjelova­nje
potpredsjednika, zamjenika predsjednika Vlade, odnosno potpred­sjednika Vlade u
radu Vlade, Uže­g kabineta i radu Hrvatskog sabora; saziva­nje i pripremu
sastanaka te izradu bi­lješki s tih sastanaka, te druge poslove po nalogu
potpredsjednika, zamjenika pred­sjednika Vlade i potpredsjednika Vlade.

Članak 7.

Služba administrativnih,
općih, tehničkih, pomoćnih i infor­matičkih poslova obav­lja administrativne,
opće, tehničke, pomoć­ne i informatičke poslove za Vladu Republike Hrvatske,
radna tijela Vlade Republike Hrvatske i ­njihove stručne radne skupine,
predsjednika Vlade, potpredsjednika, zamjenika predsjednika Vlade, te
potpredsjednike i članove Vlade Republike Hrvatske, a osobito: prijepis;
birotehničku obradu i distribuciju materijala za sjednice Vlade Republike
Hrvatske, sjednice radnih tijela Vlade Re­pub­like Hrvatske i ­njihove stručne
radne skupine; kompletira­nje, odlaga­nje i čuva­nje dokumentacije sa sjednica
Vlade Republike Hrvatske; arhivu; primitak i otpremu pošte; uru­džbira­nje;
uveziva­nje zapisnika sa sjednica Vlade i uveziva­nje drugih publikacija;
pripremu dvorana za sjednice Vlade, radnih tijela Vlade, stručnih radnih
skupina i sastanaka koji se održavaju u Vladi; održava­nje birotehničkih
strojeva i aparata, te informatičke opreme; osigura­va­nje potrebnog
repromaterijala i druge poslove po nalogu tajnika Vlade.

3. URED PREDSJEDNIKA VLADE

Članak 8.

Ured predsjednika Vlade obav­lja savjetodavne, analitičke,
administrativne, protokolarne i druge stručne poslove za potrebe predsjednika
Vlade a osobito: pripremu stručnih i analitičkih materijala za potrebe
predsjednika Vlade; stručnu obradu materijala za sudjelova­nje predsjednika u
radu Vlade, Uže­g kabineta i radu Hrvatskog sabora; saziva­nje i pripremu
sastanaka predsjednika Vlade i izradu bi­lješki s tih sastanaka te druge
poslove po nalogu predsjednika Vlade.

4. NAČIN
UPRAVLJANJA STRUČNOM SLUŽBOM I USTROJSTVENIM JEDINICAMA

Članak 9.

Radom Stručne službe uprav­lja tajnik Vlade
koji u odnosu na Stručnu službu ima prava i ovlasti čelnika tijela državne
uprave.

Tajnik ima zamjenika i pomoćnike.

Zamjenik tajnika zamje­njuje tajnika u slučaju
­nje­gove odsutnosti ili spriječenosti te obav­lja i druge poslove koje mu
povjere predsjednik Vlade i tajnik. Zamjenik tajnika Vlade je za svoj rad
odgovoran Vladi, predsjedniku Vlade i tajniku.

Pomoćnici tajnika pomažu tajniku u obav­lja­nju poslova Struč­ne službe
a odgovorni su za svoj rad Vladi i tajniku.

Članak 10.

Radom ureda radnih tijela Vlade uprav­ljaju predstojnici ureda – tajnici
radnih tijela.

Najsloženiji stručni i analitički poslovi ureda radnih tijela Vlade
povjeravaju se državnim službenicima koje Vlada imenuje na radna mjesta
savjetnika potpredsjednika Vlade.

Predstojnici ureda – tajnici
radnih tijela i savjetnici potpred­sjednika Vlade odgovorni su za svoj rad
potpredsjedniku, za­mjeniku predsjednika Vlade, odnosno potpredsjedniku Vlade i
tajniku.

Savjetnici
potpredsjednika Vlade mogu biti imenovani i tajnicima stalnih i povremenih
radnih tijela Vlade, koja nemaju posebne urede.

Članak 11.

Radom Ureda predsjednika
Vlade uprav­lja predstojnik Ureda – tajnik.

Predstojnik Ureda – tajnik
ima zamjenika.

Predstojnika Ureda
– tajnika i ­nje­govog zamjenika imenuje i razrješuje Vlada na prijedlog
predsjednika Vlade.

Predstojnik Ureda – tajnik i ­nje­gov zamjenik
odgovorni su za svoj rad predsjedniku Vlade i tajniku.

Najsloženiji stručni i analitički poslovi za
potrebe predsjednika Vlade povjeravaju se državnim službenicima koje Vlada
imenuje na radna mjesta savjetnika predsjednika Vlade.

Savjetnici predsjednika Vlade odgovorni su za svoj rad pred­sjedniku
Vlade.

5. KOLEGIJ

Članak 12.

Stručna služba ima Kole­gij.

Kole­gij Stručne službe čine tajnik i zamjenik
tajnika Vlade, pomoćnici tajnika Vlade, predstojnik Ureda predsjednika Vlade –
tajnik, te predstojnici ureda radnih tijela Vlade – tajnici.

Kole­gij rasprav­lja o tekućim pita­njima u
vezi s radom i djelokrugom Stručne službe.

Kole­gij saziva i ­njime rukovodi tajnik
Vlade.

Tajnik može odrediti da Kole­giju prisustvuju
i u ­nje­govu radu sudjeluju i druge osobe.

6. RADNO VRIJEME

Članak 13.

Tajnik Vlade može uredovno vrijeme u toku radnog dana za obav­lja­nje
pojedinih poslova iz djelokruga Stručne službe privremeno urediti drugačije ne­go
što je to propisano Uredbom o načelima za unutar­nje ustrojstvo i o radnom
vremenu tijela državne uprave (»Narodne novine« broj 37/94) i Kolektivnim
ugovorom za državne službenike i namještenike, ako to zahtijeva pravodobno i
potpuno obav­lja­nje tih poslova.

7. POTREBNI BROJ
DRŽAVNIH SLUŽBENIKA I NAMJEŠTENIKA

Članak 14.

Pravilnikom o unutar­njem redu Stručne službe
utvrđuju se radna mjesta u Stručnoj službi, opis poslova koji se obav­ljaju na
radnim mjestima, stručni i drugi uvjeti za raspored na radna mjesta, broj
potrebnih državnih službenika i namještenika, te druga pita­nja od značaja za
rad Stručne službe koja nisu uređena zakonom i ovom Uredbom.

Pravilnik o unutar­njem redu Stručne službe
donosi tajnik Vlade po prethodno pribav­ljenoj suglasnosti ministarstva
nadležnog za poslove opće uprave.

Članak 15.

Okvirni broj državnih službenika i namještenika potrebnih za obav­lja­nje
poslova iz djelokruga Stručne službe određuje se u tablici koja je u prilogu
ove Uredbe i čini ­njen sastavni dio.

Tablica iz stavka 1. ovog članka ne objav­ljuje se u »Narodnim novinama«.

8. PRIJELAZNE I
ZAVRŠNE ODREDBE

Članak 16.

Danom stupa­nja na snagu ove Uredbe prestaje važiti Uredba o Stručnoj
službi Vlade Republike Hrvatske (»Narodne novine«, broj 52/90).

Članak 17.

Ova Uredba stupa na snagu osmog dana od dana objave u »Narodnim
novinama«.

Klasa:
022-03/01-01/03
Urbroj: 5030102-01-3
Zagreb, 30. ožujka 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 29/2001-498